สอบถามค่ะลูกชายอายุ 4 ขวบ น้องไอเยอะมากๆ และไอมานานแล้ว รักษาอย่างต่อเนื่องก็ไม่หายไอ ที่รักษาก็ไม่บอกว่าน้องเป็นอะไร ให้ยาแก้ไอ ขยายหลอดลม แล้วก็แก้อักเสบ แก้แพ้อีกอย่างค่ะ ถ้าอยากให้เค้าเช็คให้ละเอียดว่าลูกเป็นอะไรจะบอกกับเขายังไงดีค่ะ
สวัสดีค่ะแม่อาการไอ เป็นอาการที่พบได้บ่อยในเด็กเล็ก โดยเฉพาะเด็กที่เริ่มเข้าอนุบาล หรือเนอสเซอรี่ การรักษาจะขึ้นกับการวินิจฉัยโรคค่ะ การไอแบ่งเป็น 2 แบบหลักๆ ดังนี้ไอเฉียบพลัน คือระยะเวลาที่มีการไอน้อยกว่า4 สัปดาห์ หรือ 1 เดือน มักเกิดตามหลังการติดเชื้อในทางเดินหายใจส่วนต้น เช่น ไข้หวัด แต่ถ้าเด็กที่เข้าโรงเรียนที่ไม่มีระบบคัดกรองเด็กป่วย หรือการระบายอากาศไม่เพียงพอ อาจทำให้ติดหวัดได้บ่อย และไอยาวนานได้เช่นกัน แต่มักต้องมีอาการอื่นของโรคหวัดร่วมด้วย เช่น น้ำมูกไหล ไข้ต่ำๆ หรือการสำลักสิ่งแปลกปลอม ก็ทำให้มีอาการไอเฉียบพลันได้เช่นกันไอเรื้อรัง คือระยะเวลาที่มีการไอมากกว่า4 สัปดาห์ มักต้องหาสาเหตุของโรคที่แฝงอยู่ ซึ่งมักเกิดจากโรคดังนี้ภูมิแพ้ เยื่อบุจมูกอักเสบจากภูมิแพ้ไซนัสอักเสบ มีน้ำมูก กดเจ็บบริเวณไซนัส หรือมีอาการปวดหัวบ่อยๆกรดไหลย้อนโรคไอกรน มักเกิดในเด็กที่ไม่ได้รับวัคซีนคอตีบ ไอกรน ครบตามกำหนดโรควัณโรคปอด มักมีประวัติน้ำหนักตกเกณฑ์ มีคนในครอบครัวหรือคนใกล้ชิดป่วยเป็นวัณโรคโรคหัวใจโรคปอดและหลอดลมดังนั้น ถ้าน้องมีอาการไอต่อเนื่องมานานมากกว่า 4 สัปดาห์ แม่ควรสังเกตอาการหรือแจ้งประวัติการเจ็บป่วย ประวัติการรักษาเหล่านี้ให้แก่แพทย์อายุที่เริ่มมีอาการไอประวัติวัคซีนประวัติการเจ็บป่วยในวัยเด็ก หรือแรกเกิดลักษณะการไอ ไอมีเสมหะหรือไม่ช่วงเวลาที่ไอ เช่น ไอตอนกลางคืน ไอตอนอากาศเย็นหรือสัมผัสฝุ่นละออง อาการไอหายไปตอนหลับ หรืออาการไอที่รุนแรงมากจนรบกวนการนอนและชีวิตประจำวันหรือการไปโรงเรียน ไอเมื่อวิ่งเล่นและดีขึ้นเมื่อหยุดพัก เป็นต้นประวัติไข้ น้ำมูก หอบ น้ำหนักลด กินข้าวได้น้อยประวัติคนในครอบครัวสูบบุหรี่ การเลี้ยงสัตว์เลี้ยงในบ้าน บ้านใกล้สิ่งแวดล้อมที่มีฝุ่นละออง หรือการเจ็บป่วยไอเรื้อรัง วัณโรค หรือโรคภูมิแพ้ยาที่ใช้เป็นประจำเมื่อแพทย์ได้ประวัติดังกล่าว จะทำการตรวจร่างกายเพิ่มเติม หรือทำการเอกซเรย์ปอดเพื่อหาความผิดปกติค่ะ แนะนำว่าแม่สามารถแจ้งความกังวลและปรึกษากับแพทย์ผู้ให้การรักษาได้ทันทีนะคะขอบค่ะ